San dealbh-chamara seo chithear HR 130 'Loch Fannich' air treana ann an Inbhir Theòrsa san Lùnastal 1923.<br /> <br /> B' e HR 130 'Loch Fannich' fear de na h-einnseanan-treana aig Rèile na Gàidhealtachd, Clas nan Loch 4-4-0, airson treanaichean luatha luchd-siubhail. Chaidh a thogail le Dübs & Co. ann an Glaschu ann an 1896 agus chaidh a tharraing à seirbheis sa Ghearran 1937.<br /> <br /> Chaidh stèisean Inbhir Theòrsa fhosgladh am 28mh Iuchar 1874, na cheann-loidhne aig Meur Inbhir Theòrsa de Rèile Chataibh is Ghallaibh. Chaidh an loidhne obrachadh le Rèile na Gàidhealtachd, a shluig an companaidh eile a-rithist. 'S e an stèisean as fhaide gu tuath ann am Breatainn agus tha seirbheisean cunbhalach fhathast a' dol thuige.